Tikwal s yenzan i nessawaḍ ad nqenneɛ wiyaḍ s tiktiwin-nneɣ, imi inzan waḥd nsen d ifukal i yettṛeṣṣin iznan n ususru deg wallaɣen n wid i aɣ-d-yezzin. Lemtul ur yeḥbis ara iswi nsen kan daki, imi ttṛebbin tisutiwin, ttwellihen wid yefɣen i webrid i wakken ad uɣalen s abrid, ssakayen wid yeṭsen, ttṛeṣṣin tutlayt tayemmat deg tmetti, sselmaden imeẓyanen ttjaṛib n yimeqranen, ttweṣṣin…art. Inzan meɛnen i yal taswiɛt i yal tallit seg ara d-iɛeddi wemdan, ad ten-yaf am weḥbib amwannes di tsergal d ttemṣeḥṣal n tudert, wi i yeḥṣan, izmer d inzi ara tafeḍ d amsukkes seg wugur yiwen wass.